钦定古今图书集成/明伦汇编/宫闱典/第121卷 > 隋
## 钦定古今图书集成/明伦汇编/宫闱典/第121卷 > 隋

隋置内侍省，诸官并用“宦者。”

按《隋书百官志》：“内侍省，内侍、内常侍各二人，内给事
四人，内谒者监六人，内寺伯二人，内谒者十二人，寺
人六人，伺非八人。并用宦者。领内尚食、掖庭、宫闱、奚
官、内仆、内府等局。”

〈注〉尚食置典御及丞各二人，馀各置令、丞，皆二人。其宫闱、内仆则加置丞各一人。掖庭又有宫教博士二人。

### 炀帝大业三年改内侍省为长秋监内常侍为内承奉给事为内承直并用宦者

按：《隋书炀帝本纪》，不载。按《百官志》：“长秋监置令一
人，正四品；少令一人，从五品；丞二人，正七品。并用士
人。改内常侍为内承奉，置二人，正五品；给事为内承
直，置四人，从五品。并用宦者。罢内谒者官，领掖庭宫
闱奚官等三署，并参用士人。”后又置内谒者员。